Schee

D Schee (dt. Schönheit, engl. beauty) is a Weatung bzw. Uatei iwa a Peason, a Soch oda a Idää, de wo mid Sinnesfreid, Bewundarung und an guadn Gfui vabundn is.

Wissnschoftn, de wo se mid da Schee befossn, san: de Philosophie (Esthetik), de Psychologie (Sozaipsychologie), de Biologie (Soziobiologie), de Soziologie und de Kunst (Kunstgschicht, Theorie vo da Kunst).

Wei de Schee moast mid ana Woarnehmung und ana subjektivn Beweatung vabundn is, sogt ma: De Schee is im Aug vom Betrochda. Eppas wo schee is, hod owa aa an selektivn Vuatei in da Evolution. Aloa desweng, wei's Leidln gibt, de wos des guad findn.

As Gengtei vo da Schee is de Schiachn.

 Woatheakunft 

As Woat schee kimmt vom Oidhochboarischn: sconi und moant, eppas wo guad ausschaugt; is oiso eng vawandt mid schaugn und segn.

 Im Netz 


 Hauptsache schön? (auf Brigitte.de)
 FaceResearch – Foschung zua Scheenheid vo Gsichtan
 Studie vo da Uni Regnschburg zua Symmetrie und Kindlschema ois Scheenheidskriterien

Kategorie:Philosophie
Kategorie:Psychologie
Kategorie:Kunst
Kategorie:Mode